Teatre gratuït sobre la violència contra la dona en commemoració del 25N al Centre Cultural Mario Monreal
28 de novembre 2017

 La programació en commemoració del 25N Dia Internacional contra la Violència de Gènere, organitzada per la regidoria d'Igualtat, continua esta setmana amb dos obres de teatre de conscienciació en contra d'este tipus de violència al Centre Cultural Mario Monreal. Les dos obres, amb un marcat component crític, serà gratuïtes per al públic.

  

![](/media/zytn4enx/09_c_cartel-25-nov-2017.jpg)

Dijous 30 de novembre, a les 18.30 hores, l’Associació Salut per a la Tardor, amb la col·laboració de la regidoria d'Igualtat, posarà en escena l'obra _Rita_ de la mà del grup de teatre de l'associació i la professora Elvira Narbón. L'obra es desenvolupa en els anys seixanta i setanta del segle XX a l'Espanya de l'època on una dona, Rita, és víctima tant del seu marit, un home amb principis típics d'una societat masclista i patriarcal, com del seu amant, un ciutadà francès que la utilitza a rampells.

Divendres 1 de desembre, la regidoria d'Igualtat organitza la representació per part de la companyia Camí de Nora de l'obra _Històries en femení_ a les 21 hores. Es tracta d'una obra crítica i de denúncia social sobre l'explotació de les dones en els diferents àmbits en diferents països, amb l'objectiu de donar veu a estes dones que, fins ara, han estat silenciades, oblidades o marginades.​​  

*   [](http://www.facebook.com/sharer.php?u=https://aytosagunto.es/va/actualitat/teatre-gratuit-sobre-la-violencia-contra-la-dona-en-commemoracio-del-25n-al-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/teatre-gratuit-sobre-la-violencia-contra-la-dona-en-commemoracio-del-25n-al-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/teatre-gratuit-sobre-la-violencia-contra-la-dona-en-commemoracio-del-25n-al-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/teatre-gratuit-sobre-la-violencia-contra-la-dona-en-commemoracio-del-25n-al-centre-cultural-mario-monreal/)